open-index/open-wikipedia-markdown huggingface dataset:
Tuktoyaktuk

**Tuktoyaktuk** (inuvialuktuniksi **') tai usein lyhyemmin **Tuk*' on kylä (*hamlet*) [[Kanada]]n [[Luoteisterritoriot|Luoteisterritorioissa]] [[Beaufortinmeri|Beaufortinmeren]] rannikolla. Se on saanut alkunsa [[Hudson’s Bay Company]]n kauppa-asemana vuonna 1934. Tuktoyaktukin asukasluku vuonna 2021 oli 937.

==Maantiede==

Tuktoyaktuk sijaitsee [[Kanada]]n [[Luoteisterritoriot|Luoteisterritorioissa]] [[Beaufortinmeri|Beaufortinmeren]] rannikolla [[Mackenzie]]joen suistossa noin 1135 kilometriä [[Yellowknife]]n kaupungista luoteeseen. Sen hallinnollisen alueen pinta-ala on 12,66&nbsp;km².

==Historia==

Tuktoyaktuk kittegaryumiutien kotiseutua. Kittegarymiutit itsessään ovat [[inuitit|inuiteihin]] kuuluvia [[inuvialuitit|inuvialuiteja]]. Heidän lukumääränsä oli romahtanut tautien takia 1800-luvun lopulla ja 1900-luvun alussa. [[Hudson’s Bay Company]] perusti Tuktoyaktukin kauppa-aseman alkujaan nimellä Port Brabant vuonna 1934. Nykyinen vuonna 1950 käyttöön otettu nimi Tuktoyaktuk on [[inuktitut]]in kieltä ja tarkoittaa vapaasti kääntäen "[[karibu]]n näköistä". Nimi viittaa seudun kivimuodostelmiin. Asemalle asettui inuitteja etenkin ympäröivältä lähiseudulta. Tuktoyaktukista tehtiin kylä (*hamlet'') vuonna 1970.

Tuktoyaktukissa sijaitsi DEW-linjan (Distant Early Warning Line) miehitetty asema. Sen korvasi edelleen toimiva North Warning Systemin tutka-asema. Muuten nykyinen Tuktoyaktuk toimii hallinnollisena keskuksena ja liikenteen keskuksena, josta käsin harjoitetaan esimerkiksi ympäröivän alueen öljy- ja maakaasuvarantojen hyödyntämistä. Vuonna 2017 avattiin Tuktoyaktukin ja Inuvikin välinen vuoden ympäri liikenteelle auki oleva maantie. Tätä ennen liikenne kulki kesäisin vain ilmateitse ja talvisin jääteitä pitkin.

## Väestö
Tuktoyaktukin asukasluku oli vuoden 2021 väestönlaskennan mukaan 937. Vuonna 2016 vastaava lukema oli 898. Väestöntiheys vuonna 2021 oli 74 as./km². 88,6&nbsp;% asukkaista oli inuitteja.

## Lähteet
Jonathan Osorio

**Jonathan Osorio** (s. 12. kesäkuuta 1992 Toronto) on kanadalainen jalkapalloilija, pelipaikaltaan keskikenttäpelaaja. Hän on pituudeltaan 175-senttimetrinen. Hän edustaa Major League Soccerissa pelaavaa Toronto FC:tä. Hän on pelannut Kanadan maajoukkueessa vuodesta 2013.

Osorio on pelannut Major League Soccerissa Toronto FC:n joukkueessa vuodesta 2013 alkaen. Hän on pelannut MLS:ssä vuoden 2025 loppuun mennessä pudotuspelit mukaan lukien 344 ottelua ja tehnyt niissä 56 maalia. Hän voitti MLS Cupin vuonna 2017. Seuraavalla kaudella hän oli CONCACAF:in mestarien liigan paras maalintekijä neljällä maalillaan, joista yhden hän teki tappiollisen loppuottelun ensimmäisessä osassa Chivas Guadalajaraa vastaan. Hän on voittanut Kanadan-mestaruuden vuosina 2016, 2017 ja 2018.

Osorio pelasi Kanadan maajoukkueessa ensimmäisen kerran toukokuussa 2013. Hän pelasi kolme ottelua MM-kilpailuissa 2022. Hän pelasi kuusi ottelua vuoden 2024 Copa Américassa, jossa Kanada sijoittui neljänneksi. Hän on pelannut CONCACAF Gold Cupissa vuosina 2013, 2015, 2017, 2019, 2021 ja 2023 ja kuului joukkueeseen myös vuonna 2025. Hän on pelannut joulukuun 2025 puoliväliin mennessä 87 maaottelua, joissa hän on ollut 56 kertaa avauskokoonpanossa. Hän on tehnyt maaotteluissaan yhdeksän maalia, joista ensimmäisen tammikuussa 2017 ystävyysottelussa Bermudaa vastaan.

Osorion vanhemmat ovat kotoisin Kolumbiasta.

## Lähteet
Dayne St. Clair

**Dayne Tristan St. Clair** (s. 9. toukokuuta 1997 Pickering, Ontario) on kanadalainen jalkapalloilija, pelipaikaltaan maalivahti. Hän on pituudeltaan 191-senttimetrinen. Hän edustaa Major League Soccerissa pelaavaa Minnesota Unitedia. Hän on pelannut Kanadan maajoukkueessa vuodesta 2021.

St. Clair siirtyi MLS-seura Minnesota Unitediin tammikuussa 2019. Hän on pelannut Major League Soccerissa vuoden 2025 loppuun mennessä pudotuspelit mukaan lukien 147 ottelua.

St. Clair kuului Kanadan nuorisomaajoukkueisiin ja pelasi Kanadan A-maajoukkueessa ensimmäisen kerran kesäkuussa 2021. Hän oli varamaalivahtina MM-kilpailuissa 2022. Hän pelasi vuoden 2024 Copa Américassa tappiollisen pronssiottelun Uruguayta vastaan. Hän kuului Kanadan joukkueeseen CONCACAF Gold Cupissa vuosina 2021, 2023 ja 2025. Hän on pelannut joulukuun 2025 puoliväliin mennessä 18 maaottelua.

St. Clairin isä on kotoisin Trinidad ja Tobagosta.

## Lähteet
Romitin luonnonpuisto

**Romitin luonnonpuisto** () on vuonna 1959 perustettu luonnonsuojelualue Vahdatin kaupunkialueella Tadžikistanissa. Se sijaitsee Hisorvuorten eteläosassa Kofarnihonin alkujokien Sarbon ja Sardai Mijonan välissä. Luonnonpuisto sai biosfäärialueen statuksen vuonna 2013. Sen pinta-ala on 16&nbsp;139 hehtaaria.

Alue sijaitsee vuoristossa 1&nbsp;176–3&nbsp;195 metriä merenpinnan yläpuolella. Sen ilmasto on mantereinen. Keskilämpötila on tammikuussa –8:sta –13:een ja heinäkuussa noin 18 astetta. Vuotuinen sademäärä on 800–900 millimetriä. Lumipeitteen paksuus on enimmillään 30–40 senttiä.

Vuorten jyrkillä ja kivisillä rinteillä kasvaa havu- ja lehtipuita, enimmäkseen katajia ja vaahteroita. Lisäksi on muun muassa marjapensaita sekä pähkinä- ja hedelmäpuita. Pohjoisosassa on alppiniittyjä. Eläinlajeihin kuuluvat karhu, lumileopardi, ilves, susi, kettu, mäyrä, kivinäätä, lumikko, kärppä, pitkähäntämurmeli, villisika ja siperiankauris.

Alueelle palautettiin neuvostoaikana isokauriin alalaji *Cervus elaphus bactrianus*, mutta salametsästäjät hävittivät sen 1990-luvun alussa Tadžikistanin sisällissodan aikana. Kasvi- ja eläinkuntaa uhkaavat asutuksen lisääntyminen, karjan laiduntaminen ja laittomat metsänhakkuut.

## Lähteet
Air Canadan lento 621

**Air Canadan lento 621** oli Air Canadan operoima reittilento Kanadasta Yhdysvaltoihin. Lennolla 5. heinäkuuta 1970 käytetty Douglas DC-8-63 syöksyi maahan, kun se suoritti laskeutumista välilaskupaikkana toimineelle Toronton kansainväliselle lentoasemalle. Kaikki lennolla olleet 109 matkustaa ja miehistön jäsentä kuolivat. Turma on Kanadan historian toiseksi tuhoisin lento-onnettomuus.

Onnettomuuskone oli ollut Air Canadan palveluksessa vain kolmen kuukauden ajan, ja sillä oli lennetty vain 453 tuntia. Koneessa oli neljä Pratt & Whitneyn valmistamaa moottoria. Kone kuului DC-8 60 -sarjaan, eli se oli kymmenen metriä pidempi kuin DC-8-perusmalli.

Onnettomuuden syynä pidetään lentäjän virhettä. Perämies avasi virheellisesti spoilerit, vaikka kapteeni pyysi vain niiden valmistelua. Tämän seurauksena koneen korkeus putosi merkittävästi. Kapteeni yritti oikaista tilanteen, mutta koneen perä oli jo osunut kiitotiehen. Kone kuitenkin nousi jälleen ilmaan noin 900 metrin korkeuteen. Kapteeni ehdotti hätälaskua kiitotielle 32, mutta tämä ei ollut mahdollista, ja lennonjohto ohjasi miehistön sen sijaan kiitotielle 23. Lopulta lennon hallinta menetettiin, ja kone syöksyi maahan.

## Lähteet

## Aiheesta muualla
Presidentin kyyditys

**Presidentin kyyditys** on tuleva Samuli Valkaman ohjaama suomalainen draamakomediaelokuva, joka kertoo presidentti K. J. Ståhlbergin vuonna 1930 tapahtuneesta sieppauksesta. Ståhlbergin roolissa on Pertti Sveholm. Muissa rooleissa ovat muun muassa Riitta Havukainen, Jussi Vatanen, Aku Sipola ja Elias Salonen.

Elokuva on kuvattu Tšekissä, vaikka sen tapahtumat sijoittuvat Suomeen. Helsinkiin sijoittuvat kohtaukset ovat kuvattu Terezínissä. Samoin elokuvan Joensuuhun sijoittuvat kohtaukset on kuvattu Tšekissä. Syy kuvauksille Tsekissä oli Tšekin tuotantokannustinjärjestelmä, joka tuki elokuvan tuotantoa 9&nbsp;567&nbsp;839 Tšekin korunalla eli noin 388&nbsp;000 eurolla.

Elokuvan budjetti on Suomen elokuvasäätiön mukaan noin 2,5 miljoonaa euroa ja Viron elokuvainstituutin mukaan yli 2,7 miljoonaa euroa. Suomen elokuvasäätiön tuki kattaa 850&nbsp;000 euroa ja Viron elokuvainstituutin tuki noin 90&nbsp;000 euroa. Lisäksi Pohjoismaisen elokuva- ja tv-rahaston myöntämä tuotantotuki on 1,4 miljoonaa Norjan kruunua eli noin 118&nbsp;000 euroa.

*Presidentin kyyditys* saa teatteriensi-iltansa syksyllä 2026, mutta se esitetään sitä ennen Rotterdamin elokuvafestivaaleilla jo vuoden alussa.

## Rooleissa

## Lähteet
Mesa Airlines

**Mesa Airlines** on yhdysvaltalainen lentoyhtiö, joka aloitti operoinnin lokakuussa 1980. Joulukuussa 2025 sen laivastoon kuului 60 koneyksilöä. Yhtiön kotipaikka sijaitsee Phoenixissä.

## Lähteet

## Aiheesta muualla

* Yhtiön kotisivut
Daštidžumin luonnonpuisto

**Daštidžumin luonnonpuisto** () on vuonna 1983 perustettu luonnonsuojelualue Šamsiddin Šohinin ja Mir Sajid Alii Hamadonīn piireissä Tadžikistanissa. Se sijaitsee Hazrati Šoh -vuoriston eteläosan itärinteillä Pandžjoen oikeanpuoleisella rannalla. Luonnonpuiston pinta-ala on 19&nbsp;700 hehtaaria.

Alue on 1&nbsp;400–3&nbsp;000 metriä korkeaa vuoristoa. Sen ilmasto on mantereinen. Talvet ovat leutoja ja kesät kuivia ja kuumia. Vuotuinen sademäärä on 500–800 millimetriä.

Puiston kasvillisuus on pensaikkoa, aroa ja niittyä, etupäässä vaahteroista koostuvaa lehtimetsää, katajikkoa ja Pandžin kapeaa rantametsää. Eläinkuntaan kuuluvat kierteissarvivuohi, uriaali, siperianvuohi, villisika, kettu, susi, karhu, ilves, lumileopardi, saukko, tiikerihilleri, kivinäätä, mäyrä ja lumikko. Alueella viihtyy lukuisia lintulajeja kuten vuoripyy, hietikkopyy, himalajanlumikana ja kalliokyyhky.

Kierteissarvivuohi on säilynyt Tadžikistanissa vain Daštidžumissa, mutta sen kanta on vähentynyt salametsästyksen, metsänhakkuiden ja Kūlobin–Qal’ai Xumbin maantien rakentamisen seurauksena. 1980-luvulla puistoon tuotiin isokauriin alalaji *Cervus elaphus bactrianus*, mutta salametsästäjät hävittivät sen Tadžikistanin sisällissodan aikana.

Luonnonpuiston yhteydessä Hazrati Šohin lounaisrinteillä sijaitsee vuonna 1972 perustettu Daštidžumin rauhoitusalue, jonka pinta-ala on 30&nbsp;000 neliökilometriä. Myös sen päätehtävä on kierteissarvivuohen suojelu.

## Lähteet
Ballistinen kerroin

**Ballistinen kerroin** on lukema, jolla ilmoitetaan ammutun luodin ilmanvastuksen välttämisen kykyä. Mitä korkeampi ballistinen kerroin on, sitä vähemmän luodin lento hidastuu. Näin luoti, jolla on suurempi ballistinen kerroin, säilyttää enemmän nopeutta ja sillä on enemmän liike-energiaa kun se osuu kohteeseen. Ballistinen kerroin määräytyy luodin massan ja muodon mukaan. Ballistinen kerroin on sitä suurempi, mitä suurempi on massan suhde luodin poikkipinta-alaan. Ballistisen kertoimen yleisin merkki on BC. Luodin nopeuteen vaikuttavat ballistisen kertoimen lisäksi piipun sisällä ruudin palaminen ja paineen muodostuminen.

## Lähteet
Kilian

**Kilian** tai **Killian** on muun muassa seuraavien henkilöiden etunimi tai sukunimi:

## Etunimi
* Kilian, katolinen pyhimys, 600-luku
* Kilian Braun (s. 1987), sveitsiläinen alamäkiluistelija
* Killian Duréchou (s. 1992), ranskalainen keihäänheittäjä
* Killian Mullarney (s. 1958), irlantilainen lintutieteilijä, taiteilija
* Killian Peier (s. 1995), sveitsiläinen mäkihyppääjä

## Sukunimi
* Hanns Kilian (1905–1981), saksalainen rattikelkkailija
* George E. Killian (1924–2017), yhdysvaltalainen urheiluvaikuttaja

## Muut
* Killian-asiakirjat,  presidentti George W. Bushin asepalvelusta koskevat asiakirjat
Sytidiinitrifosfaatti

**Sytidiinitrifosfaatti** (C9H16P3N3O14)  eli **CTP** on nukleosidifosfaattijohdannaisiin kuuluva heterosyklinen orgaaninen yhdiste. Yhdisteellä on useita merkittäviä rooleja eliöiden biokemiassa.

## Biosynteesi ja biokemiallinen rooli
Eliöt muodostavat sytidiinitrifosfaattia uridiinitrifosfaatista ja glutamiinista CTP-syntetaasientsyymin katalysoimana.  
:

Yhdisteellä on useita tärkeitä biokemiallisia rooleja. Se on esimerkiksi RNA-syntaasientsyymin substraatti eli yksi RNA-molekyylin muodostamiseen tarvittavista lähtöaineista. Yhdiste kykenee luovuttamaan ATP:n toimimaan energianlähteenä eräissä solubiologisissa prosesseissa. Lisäksi se on substraatti sytidyyliryhmiä siirtäville entsyymeille, joita esiintyy lipidien ja sokerien aineenvaihdunnassa. Näin muodostuvia yhdisteitä ovat esimerkiksi CDP-koliini ja CDP-glukoosi. Kun pyrimidiinejä on eliöissä riittävästi, sytidiinitrifosfaatti estää niiden biosynteesissä keskeisen entsyymin aspartaattikarbamoyylitransferaasin toimintaa indusoimalla aktiivisen konformaation muuttumista epäaktiiviseksi. Se on siis aspartaattikarbamoyylitransferaasin allosteerinen inhibiittori.

## Katso myös
* Sytidiini C9H13N3O5, CAS-numero 65-46-3
* Sytidiinimonofosfaatti C9H14N3O8P, CAS-numero 63-37-6 
* Sytidiinidifosfaatti C9H15N3O11P2, CAS-numero 63-38-7 

## Lähteet

## Aiheesta muualla
* 
* Food Component Database (FooDB): Cytidine 5'-triphosphate 
* DrugBank: Cytidine-5'-Triphosphate 
* Kyoto Encyclopedia of Genes and Genomes (KEGG): Cytidine triphosphate
Kilian (pyhimys)

**Kilian** on katolinen pyhimys. Hän oli syntyjään kelttiläinen. Hän vaikutti 600-luvun lopulla Itä-Frankenissa. Hän  kärsi tovereineen marttyyrikuoleman. Häntä pidetään ensimmäisenä Würzburgin piispana. Hänen päivänsä on 8. heinäkuuta.

## Lähteet

## Aiheesta muualla
Florida West International Airways

**Florida West International Airways** oli yhdysvaltalainen rahtilentoyhtiö. Se aloitti operoinnin tammikuussa 1984 ja lopetti ne helmikuussa 2017. Yhtiön kotipaikkana toimi Miamin kansainvälinen lentoasema. Yhtiön käyttämiin konemalleihin lukeutuivat muun muassa Boeing 767 ja Douglas DC-8.

## Lähteet

## Aiheesta muualla

.
Breeze Airways

**Breeze Airways** on yhdysvaltalainen lentoyhtiö. Se perustettiin heinäkuussa 2018 ja aloitti operoinnin toukokuussa 2021. Yhtiöllä on Yhdysvalloissa useita solmukohtia, mukaan lukien Orlando ja Tampa. Yhtiön laivastoon kuuluu pääasiassa Airbus A220 -koneita, mutta sillä on myös Embraer ERJ-190 -malleja.

## Lähteet

## Aiheesta muualla

* Yhtiön kotisivut
Johannes Kastajan katedraali (katolinen, St. John’s)

**Johannes Kastajan katedraali** on katolinen katedraali Kanadan Newfoundland ja Labradorin pääkaupunki St. John’sissa. Katedraalibasilika on valmistunut vuonna 1855 ja se on nykyisin tunnettu osa kaupunkikuvaa.

## Historia

Johannes Kastajan katedraali rakennettiin symbolina Newfoundlandin irlantilaisen ja katolisen väestönosan asemalle. Rakennushankkeen pisti alulle piispa Michael Anthony Fleming, joka oli hankkinut tulevan katedraalin tontin näkyvältä paikalta kaupungin yllä vuonna 1838 jouduttuaan ensin kiistelemään pitkään paikallisten viranomaisten kanssa. Katedraalin suunnitteli todennäköisesti saksalainen arkkitehti M. Schmidt. Rakennustyöt kestivät vuodesta 1841 vuoteen 1855. Piispa Fleminginin onnistui innostamaan paikallinen väestö osallistumaan rakennuttamiseen heidän kantaessaan kiviä ja puuta ylös rakennuspaikalle.

Tyyliltään romaaninen katedraali oli valmistuessaan vuonna 1855 Pohjois-Amerikan suurin kirkko. Tyylisuunta oli tuolloin kirkoille epätyypillinen. Myös kirkon orientaatio poikkesi tyypillisestä kristillisestä tavasta. Omana aikanaan nämä kaikki piirteet herättivät keskustelua ja kritiikkiä. Myöhemmin rakennuksesta on kuitenkin tullut olennainen osa St. John'sin kaupunkikuvaa.

Itse basilikakatedraalin lisäksi laajempi rakennuskompleksi käsittää Mercy- ja Presentation-sisarten konventit ja koulut idässä, sekä piispanpalatsi, piispankirjasto ja St. Bonaventure's College lännessä. Basilikassa on irlantilaisen kuvanveistäjä John Hoganin huomattavina pidettyjä veistoksia.

## Lähteet
Kanadan pankin museo

**Kanadan pankin museo** (, ) on Kanadan keskuspankin yhtedessä toimiva taloustiedettä ja numismatiikkaa käsittelevä museo, joka sijaitsee maan pääkaupungin Ottawan keskussa. Museon tarkoitus on myös opettaa kanadalaisia keskuspankin toiminnasta ja ylipäänsä taloudesta. Kyseessä on ainoa Kanadan valtiollinen museo, joka ei peri sisäänpääsymaksua.

Alkujaan keskuspankki ylläpiti omaa kolikkokokoelmaansa, mutta päätös oman museon perustamisesta tehtiin vuonna 1962 ja sen tarkoituksena oli luoda mahdollisimman kattava kokoelma kanadalaisista maksuvälineistä. Materiaali tätä varten hankittiin muun muassa ostamalla esineistöä Kanadan kansallisarkistolta. Museo perustettiin vuonna 1980 ja toimi alkujaan nimellä Valuuttamuseo.

Kanadalaisten rahojen lisäksi museossa on näytillä myös ulkomaalaisia valuuttoja, muun muassa yapilainen rai-kiviraha.

## Lähteet
Gulfstream G550

**Gulfstream G550** (sertifiointinimitys **GV-SP**) on yhdysvaltalaisen Gulfstream Aerospacen kehittämä suuri liikesuihkukone, jota valmistettiin vuosina 2003–2021. G550 ja sen variantit ovat laajassa käytössä ympäri maailman.

## Kehitys ja historia
Gulfstream G550 perustuu aiempaan Gulfstream V -liikesuihkukoneeseen. Tuotantomallin G550 teki ensilentonsa 18. heinäkuuta 2002 ja sai FAA:n tyyppisertifikaatin seuraavana vuonna.

G550:n seuraaja on Gulfstream G600, joka otettiin käyttöön vuonna 2019. G550:n valmistus lopetettiin kesällä 2021. Tuotannon aikana valmistettiin yli 600 konetta.

## Suunnittelu
G550 on 29,4 m pitkä ja sen siipien kärkiväli on 28,5 m. Sen voimanlähteenä on kaksi Rolls-Royce BR710 C4-11 -ohivirtaussuihkumoottoria. Koneen kantama on hyvin pitkä, 12&nbsp;500&nbsp;km ja huippunopeus 0,885 Mach. Maksimipituisella lennolla voi olla kahdeksan matkustajaa ja neljä miehistön jäsentä, kun lennetään nopeudella 0,8 Mach. Aiempiin liikesuihkukoneisiin verrattuna G550:n etuja ovat juuri pitkä kantama ja parempi polttoainetaloudellisuus. Ulkonäöllisiä muutoksia Gulfstream V:hen nähden ovat muun muassa matkustamoon lisätty seitsemäs ikkunapari ja eteenpäin siirretty etuovi.

G550 voi kuljettaa enimmillään 19 matkustajaa tai kahdeksan makuupaikoilla. Matkustamo on noin 13,4 m pitkä, 2,2 m leveä ja 1,9 m korkea. Matkustamo voidaan varustaa eri konfiguraatioihin, esimerkiksi kokouksia varten, ja jakaa neljään alueeseen.

## Mallit
* **G500**: Lyhyemmän kantaman (10&nbsp;700&nbsp;km) versio, joka on lähes samankaltainen G550:n kanssa.

### Sotilasversiot

* **C-37B**: Yhdysvaltain asevoimien tyyppinimitys G550:lle. Koneita käytetään VIP-kuljetuksissa.
* **G550 CAEW** (Conformal Airborne Early Warning): AEW&C-valvontakone, jonka kehitti alun perin Israel Aerospace Industries Israelin tarpeisiin. Raskaasti modifioitu G550 on varustettu EL/W-2085-tutkajärjestelmällä. Kone on käytössä Israelin, Italian ja Singaporen ilmavoimissa.
** **E-550A**: Italian nimitys hankkimilleen CAEW-koneille.
** **NC-37B**: Yhdysvaltain laivaston G550 CAEWiin perustuva kone, jota käytettäisiin esimerkiksi ohjuslentojen valvontaan. Kone on jäänyt kehittämisvaiheeseen, eikä ole palveluskäytössä.
* **[[EA-37B Compass Call]]**: Yhdysvaltain ilmavoimien elektronisen sodankäynnin lentokone, joka perustuu CAEWin rungolle. Sen on kehittänyt L3Harris.
* **MC-55A Peregrine**: Australian kuninkaallisten ilmavoimien kone, joka on muunneltu elektroniseen sodankäyntiin ja -tiedusteluun, SIGINT/ELINT. Koneet varustelee L3Harris.

## Käyttäjät
G550-koneita variantteineen käyttävät useat valtionhallinnot, yritykset, kansainväliset järjestöt ja varakkaat yksityishenkilöt. Ainakin Bill Ackmannin, Sergei Brinin, Jim Cranen, Mark Cubanin, Elon Muskin ja Tiger Woodsin tiedetään omistaneen G550. Konetyyppi kuuluu myös useiden liikelentoyhtiöiden laivastoon. Vuonna 2015 arvioitiin, että G550:llä on 70 prosentin markkinasosuus luokassaan.

## Tekniset tiedot

## Lähteet

## Aiheesta muualla
Širkentin kansallispuisto

**Širkentin kansallispuisto** () on vuonna 1993 perustettu historiallis-luonnontieteellinen suojelualue Hisorvuorten etelärinteillä Tadžikistanissa. Sen pinta-ala on 3&nbsp;000 hehtaaria.

Širkentjoen luonnonkaunista laaksoa reunustavien vuorten kasvillisuusvyöhykkeet käsittävät harvaan kasvavaa metsää ja pensaikkoa, lehti- ja katajametsiä sekä alppiniittyjä. Alueen eläinkuntaan kuuluvat karhu, lumileopardi, siperianvuohi ja monet lintulajit. Siellä on historiallisia ja luonnonmuistomerkkejä, joista tunnetuimpia ovat kivettyneet dinosaurusten jalanjäljet.

## Lähteet
A. J. Terrell

**Aundell Terrell Jr.** (s. 23. syyskuuta 1998 Rochester, New York, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Terrell edustaa NFL-joukkue Atlanta Falconsia. Ennen NFL-uraansa hän edusti Clemsonin yliopiston joukkuetta. Falcons varasi hänet ensimmäisellä kierroksella 16. varausvuorolla .

Heinäkuussa 2020 Terrell teki Falconsin kanssa nelivuotisen ja yhteensä 14,31 miljoonan dollarin arvoisen tulokassopimuksen. Sopimus sisälsi 7,96 miljoonan dollarin arvoisen allekirjoituspalkkion. Elokuussa 2024 teki Falconsin kanssa nelivuotisen ja yhteensä 81 miljoonan dollarin arvoisen jatkosopimuksen. Sopimuksen arvosta 65,8 miljoonan dollarin arvoinen osuus on taattua rahaa.

Terrell on pelannut 90 NFL:n runkosarjan ottelua. Näissä otteluissa hänellä on yhteensä 368 taklausta, kuusi syötönkatkoa, 58 puolustettua heittoa, viisi aiheutettua rähmäystä, yksi rähmäyksen palautus, yksi pelinrakentajan säkitys ja kaksi iskua pelinrakentajaan. Hän on itse rähmännyt pallon yhden kerran. Hänet on valittu yhden kerran toiseen All-Pro-tähdistöjoukkeeseen. Uran tilastot päivitetty kauden 2025 viidennentoista peliviikon jälkeen 20. joulukuuta 2025.

## Lähteet
Tulen luokses takaisin

**Tulen luokses takaisin** on suomalaisen iskelmälaulaja Pasi Kauniston viides, vuonna 1976 julkaistu studioalbumi. 

## Kappaleet
; A-puoli
# 
# 
# 
# 
# 
# 

; B-puoli
# 
# 
# 
# 
# 
# 

## Singlet

## Tuotanto
*Paul Fagerlund – kapellimestari (4, 10)
*Antti Hyvärinen – kapellimestari (11, 12)
*Nacke Johansson – kapellimestari (2, 8)
*Kalevi Nyqvist – kapellimestari (1, 7)
*SAFTRA / Heikki Uusitupa – valokuvat
*Toivo ”Topi” Niiranen – kannen suunnittelu ja ulkoasu

## Lähteet
* Fenno – Suomen äänitearkisto ry:n levytietokanta 1901–1999

### Viitteet
Lars Herman Gyllenhaal

**Lars Herman Gyllenhaal** (20. maaliskuuta 1790 – 22. joulukuuta 1858) oli ruotsalainen vapaaherra. Hän toimi Götan hovioikeuden presidenttinä vuodesta 1836 ja kansanedustajana säätyvaltiopäivillä 1815–1851. Viimeisillä valtiopäivillään hän oli aatelissäädyn puheenjohtaja eli maamarsalkka. Gyllenhaal nimettiin Ruotsin oikeusministeriksi vuonna 1843. Hänen konservatiiviset näkemyksensä olivat epäsoinnussa ajan vallitsevien liberaalien aatteiden kanssa, minkä vuoksi hän erosi ministerin virasta jo seuraavana vuonna ja palasi hovioikeuden presidentiksi.
## Lähteet

## Aiheesta muualla
Olof Rydbeck

**Olof Rydbeck** (15. huhtikuuta 1913 Danderyd – 23. joulukuuta 1995 Danderyd) oli ruotsalainen diplomaatti ja virkamies. Hän työskenteli Sveriges Radion pääjohtajana vuosina 1955–1970, Ruotsin YK-suurlähettiläänä 1970–1976 ja suurlähettiläänä Lontoossa 1977–1979. Vuosina 1979–1985 hän johti pakolaisjärjestö UNRWA:ta.
## Lähteet

## Aiheesta muualla
Svenska institutet

**Svenska institutet** on Ruotsin ulkoministeriön alainen valtionvirasto, jonka tehtävä on levittää tietoa Ruotsista ja ruotsalaisesta kulttuurista ulkomailla sekä muun muassa edistää ruotsin kielen opetusta. Se on perustettu vuonna 1945.
## Lähteet

## Aiheesta muualla

* Svenska institutet
Iryna Šyvalova

**Iryna Šyvalova** (; s. 13. maaliskuuta 1986 Kiova) on ukrainalainen runoilija ja kääntäjä. Hän on koulutukseltaan kirjallisuustieteilijä Kiovan kansallisesta yliopistosta ja väitellyt tohtoriksi Cambridgen yliopistossa. Šyvalovan esikoisteos *Ran* ilmestyi vuonna 2011. Hänen runojaan on käännetty yli kolmellekymmenelle kielelle.
## Bibliografia
* *Ran* (2011)
* *Os* (2014)
* *Az* (2014)
* *Kaminsadlis* (2020)
* *Kinetšni pisni* (2024)
## Lähteet

## Aiheesta muualla
Datatilsynet

**Datatilsynet** on Norjan valtion virasto, jonka tehtävänä on valvoa kansalaisten tietosuojaa ja yksityisyyden suojaa.  Virasto toimeenpanee Euroopan unionin yleistä tietosuoja-asetusta Norjassa. Se on perustettu vuonna 1978 ja toimii kunta- ja alueministeriön alaisuudessa.
## Lähteet

## Aiheesta muualla

* Datatilsynet
Tucker Lepley

**Tucker Lepley** (s. 17. tammikuuta 2002 Charlotte, Pohjois-Carolina) on yhdysvaltalainen jalkapalloilija, joka pelaa puolustavan keskikenttäpelaajan pelipaikalla. Hän on pituudeltaan 163-senttimetrinen. Lepley on edustanut vuodesta 2023 Major League Soccerissa pelaavaa Los Angeles Galaxyä. Hän pelasi kolme ottelua Yhdysvaltain alle 17-vuotiaiden maajoukkueessa.

Lepley on voittanut nykyisen joukkueensa kanssa MLS Cupin kaudella 2024.

## Lähteet
John Nelson (jalkapalloilija)

**John Vincent Nelson** (s. 11. heinäkuuta 1998 Medina, Ohio) on yhdysvaltalainen jalkapalloilija, joka pelaa vasemman laitapuolustajan pelipaikalla. Hän on vasenjalkainen ja pituudeltaan 175-senttimetrinen. Nelson on edustanut vuodesta 2023 Major League Soccerissa pelaavaa Los Angeles Galaxyä. Hän on edustanut useita Yhdysvaltain nuorisomaajoukkueita.

Nelson on pelannut koko ammattilaisuransa Yhdysvalloissa. Hän on voittanut Los Angeles Galaxyn kanssa MLS Cupin kaudella 2024.

## Lähteet
Adrasmon

**Adrasmon** () on Gulistonin kaupungin alainen taajama Suğdin maakunnan Aštin piirissä Tadžikistanissa. Se sijaitsee Qaramazor- ja Quramavuorten välillä 72 kilometriä Gulistonista koilliseen. Vuoden 2020 väestönlaskennan mukaan taajamassa oli 9&nbsp;787 asukasta.

Seutu on ollut vuosisatojen ajan tunnettu kaivoksistaan, jotka sisältävät lyijyä, sinkkiä, hopeaa, kultaa, uraania ja vismuttia. Adrasmonin taajama perustettiin vuonna 1941 NKVD:n vankileirihallinnon hyödyntämän uraaniesiintymän yhteyteen. Sotavangit rakensivat kaivoskombinaatin ja rikastamon, mutta uraanin louhiminen loppui vuonna 1956 malmivarojen ehtymiseen. Qaramazorin kaivos tuotti hopeaa ja vismuttia, ja vuonna 1970 perustettiin Adrasmonin lyijy- ja sinkkikombinaatti, joka toimitti lyijykonsentraattia Kazakstaniin Şymkentin tehtaalle. Vuodesta 1959 lähtien taajamassa toimi myös sähkölaitetehdas.

Neuvostoliiton hajottua kaivoskombinaatti toimi epäsäännöllisesti, ja vuonna 2006 se myytiin kazakstanilaiselle yhtiölle. Tuotanto lakkasi kannattavuusongelmien takia vuonna 2013, ja suurin osa kombinaatin työntekijöistä irtisanottiin. Kaivoskombinaatin omistus siirtyi vuonna 2017 Tadžikistanin valtiolle, joka on etsinyt tuloksetta investoijia sen uudistamiseen.

Adrasmonissa ei nykyään ole merkittävää taloudellista toimintaa. Se kärsii vesipulasta, kaivosjätteen aiheuttamista ympäristöongelmista ja huonoista liikenneyhteyksistä. Taajaman asukasmäärä on laskenut (vuonna 2010 asukkaita oli 13&nbsp;529), ja sen aikaisemmin monikansallisesta väestöstä on jäljellä etupäässä tadžikkeja.

## Lähteet
Kingo

**Kingo** tarkoittaa muun muassa seuraavia:

## Etunimi
* Kingo Miyabe (1860–1951), japanilainen kasvi- ja sienitieteilijä ja levätutkija

## Sukunimi
* Jutta Zilliacus (o.s. Kingo; s. 1925), suomalainen toimittaja, kirjailija ja poliitikko
* Kert Kingo (s. 1968), virolainen poliitikko
* Thomas Kingo (1634–1703), tanskalainen piispa ja virsirunoilija
Ympärysvaltojen voiton mitali (Yhdysvallat)

**Ympärysvaltojen voiton mitali** () on Yhdysvalloissa ensimmäisessä maailmansodassa jaettu sotilasansiomitali.

Myöntämisperusteena oli osallistuminen osana Yhdysvaltojen joukkoja jompaan kumpaan seuraavista operaatioista: Yhdysvaltojen sotaretki Pohjois-Venäjälle (12. marraskuuta 1918 – 5. elokuuta 1919) tai Yhdysvaltojen sotaretki Siperiaan (23. marraskuuta 1918 – 1. huhtikuuta 1920). Mitalin etupuolella on kuvattu voiton jumalatar Nike ja takapuolella luettelo ympärysvaltojen puolella taistelleista valtioista.

Mitalia myönnetään vain yhdessä luokassa ja sen nauhassa ovat sateenkaaren värit:

*  mitalin nauha

## Lähteet
Colten Ellis

**Colten Ellis** (s. 5. lokakuuta 2000 River Denys, Nova Scotia, Kanada) on kanadalainen jääkiekkomaalivahti. Ellis edustaa NHL-joukkue Buffalo Sabresia. Hänellä on sopimus joukkueen kanssa kauden 2026–2027 loppuun saakka.

Ellisin kasvattajaseura on Cape Breton West MHA. Ennen NHL-uraansa hän edusti QMJHL-juniorisarjassa Cape Breton Screaming Eaglesin, Rimouski Oceanicin ja Charlottetown Islandersin joukkueita. St. Louis Blues varasi hänet kolmannella kierroksella 93. varausvuorolla .

Ellis on pelannut kahdeksan NHL:n runkosarjan ottelua. Näistä otteluista hän on torjunut neljä voittoa. Hänen torjuntaprosenttinsa on 89,5% ja hänen päästettyjen maalien keskiarvonsa on 3,25 päästettyä maalia ottelua kohden. Uran tilastot päivitetty 21. joulukuuta 2025.

## Lähteet
Lucy the Elephant

**Lucy the Elephant** on norsun muotoinen rakennus Yhdysvaltojen New Jerseyn osavaltion Margate Cityssä. Rakennuksen suunnitteli tienvarsinähtävyytenä James Lafferty ja se valmistui vuonna 1881.  

## Historia

Lucy the Elephantin rakennuttaja oli philadelphialainen James Lafferty. Erikoisen rakennelman tarkoitus oli toimia tienvarsinähtävyytenä ja houkutella ostajia viereisille tonteille tuolloisen Egg Harbor Townshipin ja nykyisen Margate Cityn alueella. Lucy the Elephant valmistui vuonna 1881 ja sen rakennuskustannukset olivat 25&nbsp;000 dollaria. Painoa valmiilla rakennuksella oli 90 tonnia. Se oli 38 jalkaa (n. 12 metriä) pitkä ja 16 jalkaa (n. 5 metriä) korkea. Rakennukseen oli käytetty arviolta miljoona puuosaa, 250 tynnyriä nauloja ja neljä tonnia muttereita.

Lafferty patentoi norsun muotoisen rakennelmansa vuonna 1882. Lucy the Elephant oli yksi kolmesta vastaavasta rakennuksesta. The Light of Asia Lower Townshipissä purettiin vuonna 1900 ja The Coney Island Elephant New Yorkissa paloi vuonna 1896. Lucy the Elephant hautautui osittain hiekkaan myrskyssä vuonna 1903 ja oli miltei tuhoutua tulipalossa vuonna 1904. Uhkaava palo oli syttynyt tuolloin anniskelupaikkana toimineen norsun asiakkaiden kaadettua öljylampun.

Lucy the Elephant oli pitkään Gertzenin suvun omistuksessa. Gertzenit lahjoittivat sen Margate Cityn kaupungille vuonna 1970. Kaupunki päätti siirtää rakennuksen alkuperäiseltä paikaltaan kahden korttelin verran etelään. Siirtotyö tapahtui 20. heinäkuuta 1970.  Vuonna 1971 Lucy the Elephant liitettiin suojeltujen kohteiden National Register of Historic Places-luetteloon.

## Lähteet

## Aiheesta muualla
*Viralliset verkkosivut
Andrew Thomas (amerikkalaisen jalkapallon pelaaja)

**Andrew Ken Thomas** (s. 22. tammikuuta 1999 Lithuania, Georgia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on uloin hyökkäyksen linjamies. Thomas edusti NFL-joukkue New York Giantsia. Ennen NFL-uraansa hän edusti Georgian yliopiston joukkuetta. Giants varasi hänet ensimmäisen kierroksen neljännellä varausvuorolla .

Heinäkuussa 2020 Thomas teki Giantsin kanssa nelivuotisen ja yhteensä 32,245 miljoonan dollarin arvoisen tulokassopimuksen. Sopimus sisälsi 21,1 miljoonan dollarin arvoisen allekirjoituspalkkion. Heinäkuussa 2023 Thomas teki Giantsin kanssa viisivuotisen ja yhteensä 117,5 miljoonan dollarin arvoisen jatkosopimuksen. Sopimuksen arvosta 67 miljoonan dollarin arvoinen osuus on taattua rahaa.

Thomas on pelannut 73 NFL:n runkosarjan ottelua. Näissä otteluissa hänellä on kolme rähmäyksen palautusta. Thomas on pelannut kaksi NFL:n pudotuspelien ottelua. Hänet on valittu yhden kerran toiseen All-Pro-tähdistöjoukkueeseen. Uran tilastot päivitetty kauden 2025 viidennentoista peliviikon jälkeen 20. joulukuuta 2025.

## Lähteet
Kinkel

**Kinkel** on muun muassa seuraavien henkilöiden sukunimi:

* Gottfried Kinkel (1815–1882), saksalainen runoilija ja taidehistorioitsija
* Kipland Kinkel (s. 1982), yhdysvaltalainen murhaaja
* Klaus Kinkel (1936–2019), saksalainen poliitikko ja ulkoministeri
Odessa A’zion

**Odessa Zion Segall Adlon** (s. 17. kesäkuuta 2000 Sacramento, Kalifornia), tunnetaan nimellä **Odessa A’zion**, on yhdysvaltalainen näyttelijä. Hänet tunnetaan parhaiten rooleistaan televisiosarjoissa *[[Fam]]* (2019), *[[Grand Army]]* (2020) ja *[[I Love LA]]* (2025) sekä elokuvissa *[[Hellraiser (vuoden 2022 elokuva)|Hellraiser]]* (2022), *[[The Inhabitant]]* (2022), *[[Sitting in Bars with Cake]]* (2023), *[[Fresh Kills]]* (2023), *[[Until Dawn (elokuva)|Until Dawn]]* (2025) ja *[[Marty Supreme – unelmoi isosti]]* (2025).

## Lähteet

## Aiheesta muualla
*
Arttu Mäkelä

**Arttu Mäkelä** (s. 1997) on suomalainen salibandyn pelaaja, joka edustaa 3. divisioonassa pelaavaa Vaasan Kylteriveljiä. Mäkelä on pelannut kaksi kautta F-liigaa edustaen Tikkurilan Tiikereitä, joissa hän pelasi yhteensä 19 ottelua.

## Lähteet
Ilmari Kekki

**Ilmari Kekki** (s. 1999) on suomalainen salibandyn pelaaja, joka edustaa 3. divisioonassa pelaavaa Vaasan Kylteriveljiä. Kekki on pelannut yhden kauden F-liigaa edustaen Steelersiä, jolla hän pelasi viisi ottelua.

## Lähteet
Verkkofiktio

**Verkkofiktio** tarkoittaa internetissä julkaistavaa fiktiota, joka voi olla proosaa tai sarjakuvaa.

Verkkoon tarkoitettu fiktio on eräiltä periaatteilta kuten muukin fiktio, mutta esitystavasta johtuen voi tarvita huomioida eroja. Esimerkiksi lyhyet virkkeet ovat suositeltuja ja tekstin jakaminen lyhyempiin kappaleisiin. Lisäksi julkaisutahti voi olla nopeampi kuin perinteisesti ja kappaleet on mahdollista julkaista heti niiden valmistuttua. Verkkosarjakuvat ovat tyypillisesti itsejulkaistuja erona perinteisiin sarjakuviin. 

## Historia
Digitaalista fiktiota on tehty ennen hypertekstin suosiota ja interaktiivinen fiktio syntyi ennen internetin yleistymistä.
Vanhimmat verkkosarjakuvat julkaistiin CompuServe-palvelussa ja Usenetissä.

## Katso myös
* Fanifiktio
* Verkkosarjakuva
* Webtoon

## Lähteet
Saigo ni hitotsu dake onegai shite mo yoroshii deshō ka

**Saigo ni hitotsu dake onegai shite mo yoroshii deshō ka** (, ) on Nana Ōtorin kirjoittama verkkonovelli, joka on sovitettu mangaksi ja animesarjaksi. Verkkonovellin julkaisu alkoi vuonna 2018. Mangan on piirtänyt Sora Hoonoki ja sen julkaisu alkoi vuonna 2019. Animen on ohjannut Kazuya Sakamoto ja sen esittäminen alkoi vuonna 2025. Sarjaa on julkaistu myös painettuna.

## Juoni
Kesken tanssiaisten Scarletin sulhanen Kyle purkaa kihlauksen ja syyttää Scarletia väärin perustein kiusanteosta, jonka myötä aristokraatit ja ylhäistö syyttää Scarletia kelmiksi. Scarletin ei enää tarvitse sietää hyväksikäyttöä ja typeryyksiä, ja antaa viimeisenä palveluksena nyrkeillään koston Kylelle ja tämän hännystelijöille.

## Lähteet
Matti Vilenius

**Matti Juhani Vilenius** (s. 25. maaliskuuta 1948 Tampere) on suomalainen hydraulitekniikan emeritusprofessori.

Matti Vilenius syntyi myyntimies Martti Aleksander Vileniuksen ja myymälänhoitaja Ida Suonlaidan perheeseen. Hän avioitui 1969 Arja Kaarina Keinäsen kanssa. Vilenius tuli ylioppilaaksi Kalevan yhteiskoulusta 1967 ja valmistui Tampereen teknillisestä korkeakoulusta diplomi-insinööriksi 1971 ja tekniikan lisensiaatiksi 1975 ja väitteli siellä tekniikan tohtoriksi 1980.

Vilenius oli Tampereen teknillisessä korkeakoulussa, sittemmin Tampereen teknillinen yliopisto, assistentti ja vs. laboratorioinsinööri 1971–1973, vs. apulaisprofessori ja laboratorioinsinööri 1975–1979, apulaisprofessori 1982–1987 ja sitten koneenrakennusopin, erityisesti hydraulitekniikan, professori. Hän toimi korkeakoulussa myös laitos- ja huippututkimusyksikön johtajana. Suomen Akatemian tutkimusassistentti Vilenius oli 1973–1975 ja nuorempi tutkija 1979–1980 ja vs. professori Teknillisessä korkeakoulussa 1980–1982. Lappeenrannan teknillisen yliopiston dosentti hänestä tuli 1983.

## Lähteet
Kinský

**Kinsky** tai **Kinský ** tarkoittaa muun muassa seuraavia:

## Sukunimi
* Antonín Kinský (s. 31. toukokuuta 1975 Praha), tšekkiläinen jalkapallomaalivahti
* Marie Kinsky von Wchinitz und Tettau (1940–2021), Liechtensteinin ruhtinatar
* William Kinsky t. Vilém Kinsky (k. 1634), poliitikko ja diplomaatti

## Muut
* Kinsky, suomalainen yhtye
* Palais Kinsky (myös Palais Daun-Kinsky), rakennus Wienissä
* Kinskýn palatsi, rokokoorakennus Prahan Vanhankaupungin aukion laidalla

## Katso myös
* Kinski
Antti Vikstedt

**Antti Vikstedt** (s. 2002) on suomalainen salibandyn pelaaja, joka edustaa 3. divisioonassa pelaavaa Vaasan Kylteriveljiä. Vikstedt on pelannut neljä kautta F-liigaa edustaen Oulun Luistinseuraa, joissa hän pelasi yhteensä 28 ottelua.

## Lähteet
Eve Sweet

**Eve Sweet** (s. 8. huhtikuuta 1995) on romanialainen pornonäyttelijä. Hän oli kansikuvatyttönä syyskuun 2024 *[[Hustler]]*-lehdessä.

## Tunnustukset

## Huomautukset

## Lähteet
Derek Cornelius

**Derek Austin Cornelius** (s. 25. marraskuuta 1997 Ajax, Ontario) on kanadalainen jalkapalloilija, pelipaikaltaan keskuspuolustaja. Hän on pituudeltaan 187-senttimetrinen. Hän edustaa Skotlannin Valioliigassa pelaavaa Rangersia lainalla ranskalaisseura Olympique de Marseillesta. Hän on aiemmin pelannut Euroopassa myös Saksassa, Serbiassa, Kreikassa ja Ruotsissa. Hän on pelannut Kanadan maajoukkueessa vuodesta 2018.

Cornelius lähti Kanadasta Saksaan vuonna 2014 ja pelasi siellä alemmilla sarjatasoilla VfB Lübeckin ja VfR Neumünsterin joukkueissa. Hän siirtyi tammikuussa 2017 serbialaiseen Javor Matisiin, jossa hän pelasi kahden vuoden aikana 25 Serbian Superliigan ja kolme toisen sarjatason ottelua. Vuosina 2019–2021 Cornelius pelasi Vancouver Whitecapsin joukkueessa 36 Major League Soccerin ottelua ja teki niissä yhden maalin. Hän siirtyi heinäkuussa 2021 lainalle kreikkalaisseura Panetolikosiin ja pelasi siellä 42 Kreikan Superliigan ottelua, joissa hän teki kaksi maalia. Helmikuusta 2023 elokuuhun 2024 hän edusti ruotsalaisseura Malmötä. Hän pelasi Allsvenskanissa 37 ottelua ja teki niissä viisi maalia. Elokuussa 2024 Cornelius siirtyi ranskalaiseen Olympique de Marseilleen, jossa hän pelasi 23 Ligue 1 -ottelua. Syyskuussa 2025 hän siirtyi lainalle skotlantilaisseura Rangersiin.

Cornelius voitti Ruotsin liigamestaruuden vuosina 2023 ja 2024 sekä jälkimmäisellä kaudella myös Ruotsin cupin. Hän pelasi syksyllä 2025 Rangersin joukkueessa ensimmäiset kolme Eurooppa-liigan otteluaan.

Cornelius pelasi Kanadan nuorisomaajoukkueissa. Hän pelasi Kanadan A-maajoukkueessa ensimmäisen kerran syyskuussa 2018. Hän kuului Kanadan joukkueeseen MM-kilpailuissa 2022 mutta ei saanut peliaikaa. Hän pelasi kuusi ottelua vuoden 2024 Copa Américassa, jossa Kanada sijoittui neljänneksi. Hän on pelannut CONCACAF Gold Cupissa vuosina 2019 ja 2025. Cornelius on pelannut joulukuun 2025 puoliväliin mennessä 40 maaottelua, joissa hän on ollut 37 kertaa avauskokoonpanossa. Hän teki maalin syyskuussa 2025 ystävyysottelussa Walesia vastaan.

Corneliuksen isä on syntynyt Barbadoksella ja äiti Jamaikalla.

## Lähteet
Ismaël Koné

**Ismaël Kenneth Jordan Koné** (s. 16. kesäkuuta 2002 Abidjan, Norsunluurannikko) on kanadalainen jalkapalloilija, pelipaikaltaan keskikenttäpelaaja. Hän on pituudeltaan 188-senttimetrinen. Hän edustaa Italian Serie A:ssa pelaavaa Sassuoloa lainalla ranskalaisseura Olympique de Marseillesta. Hän on ennen Ranskaan siirtymistään pelannut Major League Soccerissa ja Englannin mestaruussarjassa. Hän on pelannut Kanadan maajoukkueessa vuodesta 2022.

Koné pelasi Kanadan maajoukkueessa ensimmäisen kerran maaliskuussa 2022. MM-kilpailuissa 2022 hän tuli vaihdosta kentälle Kanadan kaikissa kolmessa ottelussa. Hän pelasi viisi ottelua vuoden 2024 Copa Américassa, jossa Kanada sijoittui neljänneksi, ja teki maalin pronssiottelussa Uruguayta vastaan mutta epäonnistui maalinteossa ottelun päättäneessä rangaistuspotkukilpailussa. Hän pelasi CONCACAF Gold Cupissa kaksi ottelua vuonna 2025. Koné on pelannut joulukuun 2025 puoliväliin mennessä 37 maaottelua, joissa hän on ollut 27 kertaa avauskokoonpanossa. Hän on tehnyt maaotteluissaan neljä maalia.

Koné muutti seitsenvuotiaana vanhempiensa mukana Norsunluurannikolta Kanadaan.

## Lähteet
Mia Fishel

**Mia Renee Fishel** (s. 30. huhtikuuta 2001 San Diego, Kalifornia) on yhdysvaltalainen jalkapalloilija, joka pelaa hyökkääjän pelipaikalla. Hän on molempijalkainen ja pituudeltaan 166-senttimetrinen. Fishel on edustanut seuratasolla vuodesta 2025 NWSL-sarjassa pelaavaa Seattle Reigniä. Hän kuuluu myös Yhdysvaltain naisten maajoukkueeseen. Hän on pelannut joulukuuhun 2025 mennessä kolme A-maaottelua ja tehnyt niissä yhden maalin.

Fishel pelasi meksikolaisessa Tigres UANL:ssä vuosina 2022–2023. Hän siirtyi kaudeksi 2023–2024 englantilaisseura Chelseaan kolmivuotisella sopimuksella. Hän edusti joukkuetta kahden kauden ajan ja voitti kahdesti Englannin liigamestaruuden. Hän pelasi Englannissa 14 liigaottelua ja teki niissä kaksi maalia. Heinäkuussa 2025 yhdysvaltalainen Seattle Reign ilmoitti solmineensa Fishelin kanssa vuoteen 2029 ulottuvan sopimuksen.

## Lähteet

## Aiheesta muualla
Hyvästi ennen aamua (soundtrack)

**Hyvästi ennen aamua** on vuonna 1989 ilmestynyt soundtrack Jorma Kalliokosken ohjaamasta samannimisestä elokuvasta. Elokuvan musiikillisesta tuotannosta vastasivat Juha Björninen ja Reijo Hirvelä, joista jälkimmäinen on säveltänyt suurimman osan elokuvan musiikeista. Hirvelän lisäksi albumilla laulavat ja esiintyvät Vivian Cherry, Honey B and the T-Bones sekä Kenny Williams & Band. Albumi julkaistiin Bang Trax -levymerkillä vinyylilevynä ja C-kasettina. Levy-yhtiön toinen perustajajäsen Lasse Norres näyttelee elokuvan sivuroolissa.

## Kappaleet
New Yorkissa äänitetyillä kappaleilla laulusovitukset Geoffrey Tozer & Juha Björninen.

; A-puoli
# 
# 
# 
# 
# 
# 

; B-puoli
# 
# 
# 
# 
# 

## Tekijät
### Muusikot
*Juha Björninen – kitarat, ohjelmointi & syntetisaattorit
*Timo Pratskin – syntetisaattorit & bassokitara
*Juhani Aaltonen – saksofonit
*Lauri Valjakka – hi-hat -symbaali
*Keimo Hirvonen – rummut
*Geoffrey Tozer – piano, taustalaulut (New Yorkissa äänitetyillä kappaleilla)
*Jari Laasanen – ohjelmointi, urut & syntetisaattorit, taustalaulut (MTV-studiolla äänitetyillä kappaleilla)
*Dan Sundqvist – syntetisaattorit & lyömäsoittimien ohjelmointi
+
*Thia Gartner, Leslie Thompson & John Henry – taustalaulut (New Yorkissa äänitetyillä kappaleilla)
*Harry Bent – taustalaulut (MTV-studiolla äänitetyillä kappaleilla)

### Tuotanto
*Juha Björninen & Reijo Hirvelö – musiikillinen tuotanto (paitsi 3, 5, 9)
*VTC / Lasse Backlund – vastaava tuotanto (2, 4, 6–8, 10, 11)
*Vivian Cherry – vastaava tuotanto (”I’d Be A Fool”)
*Jorma Kalliokoski – vastaava tuotanto (”Basic Rock’n Roll”)
*Polarvox / T. T. Oksala – vastaava tuotanto (”I Can’t Help”)
*David ”Dave” Van De Pitte – vastaava tuotanto (”Love Will Never Set Me Free”)
*Quad-Sound, New York / Bruce Miller – äänitys
*MTV-studio, Helsinki / Jari Laasanen – äänitys, miksaus (1, 6, 7, 11)
*Takomo-studiot, Helsinki / Tom Vuori – äänitys
*B-3-B Studio, Tukholma / Dan Sundqvist – miksaus (2, 4, 8, 10)

## Lähteet
Kolton Miller

**Kolton Daniel Miller** (s. 2. syyskuuta 1995 Redwood City, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on uloin hyökkäyksen linjamies. Miller edustaa NFL-joukkue Las Vegas Raidersia. Ennen NFL-uraansa hän edusti Los Angelesin Kalifornian yliopiston joukkuetta. Oakland Raiders varasi hänet ensimmäisellä kierroksella 15. varausvuorolla .

Toukokuussa 2018 Miller teki sopimuksen Raidersin kanssa. Toukokuussa 2021 hän teki Raidersin kanssa kolmivuotisen ja yhteensä 54,015 miljoonan dollarin arvoisen jatkosopimuksen. Sopimuksen arvosta 42,6 miljoonan dollarin arvoinen osuus on taattua rahaa. Heinäkuussa 2025 Miller teki Raidersin kanssa kolmivuotisen ja yhteensä 66 miljoonan dollarin arvoisen jatkosopimuksen. Sopimuksen arvosta 42,5 miljoonan dollarin arvoinen osuus on taattua rahaa.

Miller on pelannut 113 NFL:n runkosarjan ottelua. Näissä otteluissa hänellä on kolme rähmäyksen palautusta. Hän on pelannut yhden NFL:n pudotuspelien ottelun. Uran tilastot päivitetty kauden 2025 viidennentoista peliviikon jälkeen 21. joulukuuta 2025.

## Lähteet
Samaria (alue)

**Samaria** (, ) oli historiallinen alue Palestiinan alueen keskiosassa nykyisen Israelin ja Länsirannan alueella. Sen pohjoispuolella oli Galilea ja eteläpuolella Juudea. Lännessä Samaria rajoittui Välimereen ja idässä Jordanjokeen. Samarian eteläosa oli vuoristoista, ja raja Juudean kanssa määrittelemätön.

Samariaa asuttivat kaananilaiset, kunnes israeliitit valloittivat Raamatun mukaan alueen. Samariasta tuli Efraimin ja Manassen heimojen aluetta. Yhdistyneen Israelin kuningaskunnan kuninkaan Salomon kuoltua 900-luvulla eaa. Juudea erkaantui valtakunnasta, ja Samariasta tuli osa Israelin kuningaskuntaa. Samarian pääkaupungiksi tuli Tirzah ja sen jälkeen Samaria. Assyria valloitti Israelin vuonna 722 eaa., ja suuri osa Samarian väestöstä pakkosiirrettiin muualle.

Uuden testamentin aikoina Samaria oli Rooman valtakunnan vallan alla, ja sen kulttuuri kreikkalaistui. Samariassa asuu edelleen pieni samarialaisten etnis-uskonnollinen ryhmä.

## Lähteet
Gulfstream V

**Gulfstream V** (**GV**) on yhdysvaltalaisen Gulfstream Aerospacen valmistama suuri liikesuihkukone. Se on monien yritysten, järjestöjen, varakkaiden yksityishenkilöiden ja valtioiden käytössä.

## Kehitys ja historia
Gulfstream V suunniteltiin Gulfstream IV:n pohjalta. V:n kehitystyö alkoi 1990-luvun alussa vastauksena Bombardier Global Express -liikesuihkukoneille. Yli 12&nbsp;000 kilometrin kantamallaan GV oli Gulfstreamin ensimmäinen erittäin pitkän kantaman lentokone.

Gulfstream V:tä valmistettiin noin 190 kappaletta vuosina 1995–2002. Koneen pohjalta suunniteltiin jatkokehitelty Gulfstream G550 (GV-SP).

## Mallit

* **C-37A**: Yhdysvaltain asevoimien nimitys. Koneita käytetään pääasiassa asevoimien ja valtiohallinnon VIP-kuljetuksissa.

## Tekniset tiedot

## Lähteet

## Aiheesta muualla
Paksuoravakala

**Paksuoravakala** (*Plectrypops lima*) on oravakaloihin kuuluva kalalaji. Lajia tavataan laajalti indopasifiselta merialueelta.

## Koko ja ulkonäkö
Paksuoravakala voi kasvaa suurimmillaan noin 16 cm pitkäksi. Laji on ruumiinmuodoltaan soikea ja melko korkearuumiinen. Selkäevän etuosa on piikikäs ja pyrstöevä on pieni, haarautunut ja pyöreäkärkinen. Kalan silmät ovat suhteellisen kookkaat. Paksuoravakalan suomut ovat suuret, karkeat ja väriltään punaiset.

## Levinneisyys ja elintavat
Paksuoravakalan levinneisyysalue ulottuu Afrikan itärannikolta Japaniin, Havaijille ja Pääsiäissaarelle. Lajin elinympäristöä ovat koralliriutat. Kala elää yksin ja on yöaktiivinen. Päivisin se piileskelee kivenkoloissa ja luolissa. Paksuoravakalan ravintoa ovat pienet äyriäiset ja kalat.

## Lähteet
Phoenix Hill -jalkapallostadion

**Phoenix Hill -jalkapallostadion** () on Chengdussa, Sichuanin maakunnassa sijaitseva jalkapallostadion. Stadionin pääasiallinen käyttäjä on Chengdu Rongcheng. Stadion on valmistunut vuonna 2021 ja sen kokonaiskatsojakapasiteetti on 50&nbsp;695 katsojaa. Kentän pinta on tekonurmi.

## Lähteet
Hanghain stadion

**Hanghain stadion** () on Zhengzhoussa, Henanin maakunnassa sijaitseva jalkapallostadion. Stadionin pääasiallinen käyttäjä on Henan FC. Stadion on valmistunut vuonna 2002 ja sen kokonaiskatsojakapasiteetti on 28&nbsp;000 katsojaa. Kentän pinta on luonnnurmi.

## Lähteet
Français (Q11)

**Français** oli Ranskan laivaston Français-luokan sukellusvene ().

## Valmistus
Alus tilattiin 8. huhtikuuta 1899 Cherbourgin laivastontelakalta, missä köli laskettiin vielä samana vuonna. Alus laskettiin vesille 29. tammikuuta 1901 ja otettiin palvelukseen 1. kesäkuuta 1902.

## Palvelus
Syyskuussa 1902 pidetyssä sotaharjoituksessa aluksen miehistö torpedoi kahdesti rannikkopanssarilaiva *Bouvinesin*. Alus vaurioitui tulipalossa 31. lokakuuta 1912. Se todettiin käyttökelvottomaksi 26. maaliskuuta 1914 ja poistettiin alusluettelosta 21. toukokuuta. Alus myytiin 25. toukokuuta 1921 Cherbourgissa romutettavaksi M. Parisille.

## Lähteet
*
*

### Viitteet
Algérien (Q12)

**Algérien** oli Ranskan laivaston Français-luokan sukellusvene ().

## Valmistus
Alus tilattiin 8. huhtikuuta 1899 Cherbourgin laivastontelakalta, missä köli laskettiin 3. lokakuuta 1899. Alus laskettiin vesille 25. huhtikuuta 1901 ja otettiin palvelukseen vuonna 1902.

## Palvelus
Alus oli palveluksensa ajan Cherbourgissa, kunnes se upposi 11. tammikuuta 1907 Cherbourgin satama-altaaseen. Onnettomuudessa ei saanut surmansa kukaan. Hylky nostettiin ja poistettiin alusluettelosta 21. toukokuuta 1914. Alus oli 1920–1921 myytävänä Cherbourgissa.

## Lähteet
*
*

### Viitteet
Beijing Royal Fighters

**Beijing Royal Fighters** () on kiinalainen koripalloseura Pekingistä. Seura pelaa Kiinan koripallon korkeimmalla sarjatasolla Chinese Basketball Associationissa. Seura on perustettu vuonna 2009.

## Lähteet